Esimese Astme Kohtu (teine koda) 11. juuli 2007. aasta otsus – Sison vs. nõukogu

(kohtuasi T-47/03)

Ühine välis- ja julgeolekupoliitika ─ Teatavate isikute ja üksuste vastu suunatud piirangud terrorismivastaseks võitluseks ─ Rahaliste vahendite külmutamine ─ Ühenduse pädevus – Tühistamishagi ─ Kaitseõigus ─ Põhjendused ─ Õigus tõhusale kohtulikule kaitsele ─ Kahju hüvitamise hagi

1. Menetlus – Otsus, millega kohtumenetluse käigus asendatakse vaidlustatud otsus (vt punktid 37–40)

2. Institutsioonide aktid – Õigusliku aluse valik – Määrus, millega kehtestatakse sanktsioonid teatavate isikute ja üksuste vastu, kellel puudub igasugune seos kolmanda riigiga (EÜ artiklid 60, 301 ja 308; nõukogu määrus nr 2580/2001) (vt punktid 98–102)

3. Ühenduse õigus – Põhimõtted – Kaitseõigus – Rahaliste vahendite külmutamise otsus, mis on suunatud teatavate isikute ja üksuste vastu, keda kahtlustatakse terroristlikus tegevuses (EÜ artikkel 249; nõukogu määrus nr 2580/2001, artikli 2 lõige 3; nõukogu otsus 2006/379) (vt punktid 143–146)

4. Ühenduse õigus – Põhimõtted – Kaitseõigus – Ühinenud Rahvaste Organisatsiooni Julgeolekunõukogu resolutsioon, mis kohustab kehtestama piiranguid terroristlikus tegevuses kahtlustatavate kindlaks määramata isikute ja üksuste vastu – Rakendamine ühenduses ühenduse enda pädevuse kasutamise käigus (EÜ artiklid 60, 301 ja 308; nõukogu määrus nr 2580/2001) (vt punktid 149–155)

5. Ühenduse õigus – Põhimõtted – Õigus tõhusale kohtulikule kaitsele (vt punktid 157 ja 158)

6. Ühenduse õigus – Põhimõtted – Kaitseõigus – Rahaliste vahendite külmutamise otsus, mis on suunatud teatavate isikute ja üksuste vastu, keda kahtlustatakse terroristlikus tegevuses (Nõukogu määrus nr 2580/2001, artikli 2 lõige 3; nõukogu ühine seisukoht 2001/931, artikli 1 lõiked 4 ja 6) (vt punktid 161–169)

7. Euroopa Liit – Ühine välis- ja julgeolekupoliitika – Politseikoostöö ja õigusalane koostöö kriminaalasjades – Liikmesriikide ja ühenduse institutsioonide vahelise lojaalse koostöö kohustus (EÜ artikkel 10; nõukogu määrus nr 2580/2001, artikli 2 lõige 3; nõukogu ühine seisukoht 2001/931, artikli 1 lõige 4) (vt punktid 170–172)

8. Ühenduse õigus – Põhimõtted – Kaitseõigus – Rahaliste vahendite külmutamise otsus, mis on suunatud teatavate isikute ja üksuste vastu, keda kahtlustatakse terroristlikus tegevuses (nõukogu ühine seisukoht 2001/931, artikli 1 lõiked 4 ja 6) (vt punktid 173–184)

9. Institutsioonide aktid – Põhjendamine – Kohustus – Ulatus (EÜ artikkel 253; nõukogu määrus nr 2580/2001; nõukogu ühine seisukoht 2001/931, artikli 1 lõiked 4 ja 6) (vt punktid 163, 172, 173, 193–198)

10. Euroopa Ühendused – Institutsioonide aktide seaduslikkuse kohtulik kontroll (EÜ artikli 230 teine lõik; nõukogu määrus nr 2580/2001, artikli 2 lõige 3, nõukogu ühine seisukoht 2001/931, artikli 1 lõiked 4 ja 6) (vt punktid 200–202, 206)

11. Lepinguväline vastutus – Tingimused – Üksikisikutele õigusi andva õigusnormi piisavalt selge rikkumine (EÜ artikli 288 teine lõik) (vt punktid 232–235)

12. Lepinguväline vastutus – Tingimused – Õigusvastasus (EÜ artikli 288 teine lõik) (vt punktid 237–242)

13. Lepinguväline vastutus – Tingimused – Tegelik ja kindel kahju – Tõendamiskoormis (vt punkt 250)

Ese

Esiteks nõue tühistada osaliselt nõukogu 12. detsembri 2002. aasta otsus 2002/974/EÜ, millega rakendatakse nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ja tunnistatakse kehtetuks otsus 2002/848/EÜ (EÜT L 337, lk 85), ning teiseks kahju hüvitamise nõue.

Resolutiivosa

1. Tühistada hagejat puudutavas osas nõukogu 29. mai 2006. aasta otsus, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ja tunnistatakse kehtetuks otsus 2005/848/EÜ.

2. Jätta kahju hüvitamise nõue rahuldamata.

3. Mõista nii hageja kohtukulud, sealhulgas ajutiste meetmete kohaldamise menetlusega seotud kulud, kui ka Negotiating Panel of the National Democratic Front of the Philippinesi, Luis G. Jalandoni, Fidel V. Agcaoili ja Maria Consuelo K. Ledesma kohtukulud välja nõukogult, kes ühtlasi kannab ise oma kohtukulud.

4. Madalmaad ning Suurbritannia ja Põhja-Iiri Ühendkuningriik kannavad ise oma kohtukulud.